- Que l'obligació de reallotjament compleixi amb les següents condicions:

- a) Durant la vigència del contracte de lloguer, han de fixar-se rendes que garanteixin que l'esforç pel pagament del lloguer no superi el 10% dels ingressos ponderats de la unitat familiar, si estan per sota del 0,89 de l'indicador de renda de suficiència (IRSC), o el 12% dels ingressos ponderats de la unitat familiar, si estan per sota del 0,95 de l'IRSC, o el 18% dels ingressos ponderats de la unitat familiar, si són iguals o superiors al 0,95 de l'IRSC. Aquest preu de lloguer serà revisable anualment.
- b) Ha de prioritzar- se l'habitatge habitual afectat pel deute.
- c) L'habitatge alternatiu ha d'estar ubicat al mateix municipi, excepte en els casos en què es disposi d'un informe dels serveis socials que acrediti que el trasllat a un altre municipi no ha d'afectar negativament la situació de risc d'exclusió residencial de la unitat familiar.

d) S'ha d'oferir abans de firmar la dació, o a partir que s'hagi presentat la demanda d'execució hipotecària o de desnonament per impagament de lloguer, o a partir que s'hagi notificat la voluntat de presentar la demanda. e) El propietari ha de comunicar l'oferiment de reallotjament en un termini de 3 dies hàbils des del moment en què s'ha produït, a l'ajuntament del municipi on es troba ubicat l'habitatge, i a l'Agència de l'Habitatge de Catalunya. f) La persona afectada té 30 dies per acceptar l'oferiment de reallotjament. Si no l'accepta en aquest termini, s'entén rebutjat.

- g) La persona afectada ha de participar en un pla d'acompanyament econòmic, social i laboral adequat a la seva situació.

h) Segons el que estableix la Disposició Final Cinquena de la norma de referència, el reallotjament obligatori té una vigència mínima de 3 anys, prorrogables per un període màxim de 3 anys més si, en finir el termini, es mantenen les condicions d'emergència social que justifiquen les mesures establertes per l'article 16 de la Llei 4/2016. - Que el deure de comprovar que l'afectat no té alternativa habitacional i, per tant, es troba dins els paràmetres de risc d'exclusió residencial, recau sobre l'adquirent/demandant, i ha incomplert amb aquest imperatiu legal. - Que la seva entitat, segons l'article 16.3 de la llei de referència, és una persona jurídica titular d'un habitatge inscrit en el Registre d'habitatges buits i d'habitatges ocupats sense títol habilitant, o susceptible de ser inscrit, o bé una persona jurídica titular d'habitatge que hagi adquirit d'un titular d'habitatges inscrits en el Registre en primera o ulteriors transmissions.

- Que amb base a la Disposició Final Tercera de la llei que estem tractant, no formular la proposta obligatòria de lloguer social en els supòsits de l'article 16.2 de la llei 4/2016, o oferir-la incomplint les condicions establertes en els punts 4, 5 i 6 del mateix article, està tipificat com a infracció greu en matèria de protecció dels consumidors i usuaris d'habitatges al mercat immobiliari, per la Llei 18/2007 pel Dret l'habitatge de Catalunya. Aquesta serà sancionada amb multes de fins a 90.000€.

Document el·laborat pel Grup Promotor de la ILP Habitatge (Plataforma d'Afectats per les Hipoteques-PAH, l'Aliança Contra la Pobresa Energètica-APE, i l'Observatori DESC. Usar i compartir en favor del dret a l'habitatge. Llicència Creative Commons "